Document ID: /roh_data/filtered/Bilingualer_Corpus_interleaved-it-rm.jsonl.gz/1699

This is a text translated from Italian to Rumantsch Grischun.
La Commissione per l'economia e le tasse discute la revisione parziale della legge d'introduzione al Codice svizzero delle obbligazioni

La Commissione preparatoria del Gran Consiglio si è occupata della revisione parziale della legge d'introduzione al Codice svizzero delle obbligazioni. La Commissione raccomanda all'unanimità di accogliere la proposta presentata.

La Commissione per l'economia e le tasse (CET), presieduta da Franco Quinter, ha discusso in via preliminare a destinazione del Gran Consiglio il messaggio del Governo relativo alla revisione parziale della legge d'introduzione al Codice svizzero delle obbligazioni. Questo affare verrà discusso in Gran Consiglio nella prossima sessione di febbraio 2010. Alla seduta ha presenziato anche il Consigliere di Stato Hansjörg Trachsel, direttore del Dipartimento dell'economia pubblica e socialità.

La revisione parziale della legge d'introduzione al Codice svizzero delle obbligazioni sottoposta dal Governo al Gran Consiglio non è stata contestata in seno alla Commissione, che raccomanda all'unanimità al Parlamento di approvarla. La revisione parziale interessa il registro di commercio. L'ultima revisione del Codice delle obbligazioni e dell'ordinanza sul registro di commercio a livello federale richiedono infatti un adeguamento del diritto cantonale, poiché i nuovi compiti giudiziari creati devono essere ancorati in una legge cantonale. Siccome per motivi di sistematica non è indicata la creazione di una nuova legge, il Governo propone ora di integrare l'ordinanza d'esecuzione concernente il registro di commercio nella legge d'introduzione al Codice svizzero delle obbligazioni e di adeguarla alle prescrizioni federali. La Commissione preparatoria ritiene corretto questo modo di procedere, che permette di raggiungere gli obiettivi prescritti, ossia l'attuazione delle direttive del diritto federale, un chiarimento rapido e semplice della situazione giuridica, una legislazione snella e una procedura rapida ed economica.

Persona di riferimento:

Presidente della Commissione Franco Quinter, tel. 079 682 47 47

Organo: Commissione per l'economia e le tasse

Fonte: it Commissione per l'economia e le tasse

20.01.2010
La cumissiun per economia e taxas deliberescha la revisiun parziala da la lescha introductiva tar il dretg d'obligaziuns svizzer

La cumissiun predeliberanta dal cussegl grond è s'occupada da la revisiun parziala da la lescha introductiva tar il dretg d'obligaziuns svizzer. La cumissiun recumonda unanimamain d'acceptar la proposta ch'è vegnida suttamessa.

Sut il presidi dal president da la cumissiun Franco Quinter ha la cumissiun per economia e taxas (CET) predeliberà la missiva da la regenza tar la revisiun parziala da la lescha introductiva tar il dretg d'obligaziuns svizzer (LItDO) per mauns dal cussegl grond. Il cussegl grond vegn a tractar questa fatschenta en la proxima sessiun da favrer 2010. Preschent è stà er cusseglier guvernativ Hansjörg Trachsel, schef dal departament d'economia publica e fatgs socials.

La revisiun parziala da la LItDO ch'è vegnida suttamessa n'è betg vegnida contestada da la cumissiun ed ella recumonda al cussegl grond unanimamain d'acceptar la proposta. La revisiun parziala pertutga il register da commerzi. L'ultima revisiun dal dretg d'obligaziuns e da l'ordinaziun davart il register da commerzi sin plaun federal pretenda pia in'adattaziun dal dretg chantunal, perquai che las incumbensas giudizialas ch'èn vegnidas stgaffidas da nov ston vegnir francadas en ina lescha chantunala. Perquai che la creaziun d'ina nova lescha n'è betg bainvegnida or da vista da la sistematica, propona la regenza d'integrar l'ordinaziun executiva chantunala davart il register da commerzi en la LItDO e da l'adattar a las prescripziuns federalas. Questa moda da proceder resguarda la cumissiun predeliberanta sco correcta, perquai che las finamiras previsas – la realisaziun da las prescripziuns federalas, il scleriment svelt e simpel da la situaziun giuridica, ina legislaziun concisa ed ina procedura favuraivla e svelta – pon vegnir cuntanschidas uschia.

Infurmaziuns:

president da la cumissiun Franco Quinter, tel. 079 682 47 47

Gremi: cumissiun per economia e taxas

Funtauna: rg cumissiun per economia e taxas

20.01.2010